**Izvadak iz opisa projekta „Izobrazno-informativne aktivnosti o održivom gospodarenju otpadom Grada Krapine te Općina Đurmanec, Jesenje, Petrovsko, Radoboj i Hum na Sutli“-KK.06.3.1.07.0044**

**Sažetak projekta**

Provedbom izobrazno-informativnih aktivnosti nastojat će se izgraditi svijest i educirati građane s područja Grada Krapine te Općina Đurmanec, Jesenje, Petrovsko, Radoboj i Hum na Sutli o važnosti odgovornog postupanja s komunalnim otpadom kako bi se ostvario cilj, a to je smanjenje količina otpada koji se odlaže na odlagališta.

**Opis projekta**

Projektom provedbe izobrazno-informativnih aktivnosti nastojat će se izgraditi svijest i kontinuirano educirati sve građane s područja Grada Krapine te Općina Đurmanec, Jesenje, Petrovsko,Radoboj i Hum na Sutli o važnosti provođenja mjera održivog gospodarenja komunalnim otpadom koje je potrebno poduzeti kako bi se ostvario cilj smanjenja količine otpada koji se odlaže na odlagalište.

Budući da su građani trenutno slabo upoznati s načinom učinkovitog gospodarenja komunalnim otpadom, potrebno ih je educirati o pravilnom postupanju s otpadom i zaštitom okoliša kao načinom življenja, odnosno nastoji se stvoriti stav u javnosti o važnosti zaštite okoliša u okviru održivog razvitka te prepoznavanje uloga pojedinca i svih društvenih skupina te njihovo osvješćivanje i senzibiliziranje za probleme otpada i okoliša kao i potaknuti motivaciju za sudjelovanje u njihovom rješavanju.

**Svrha i opravdanost**

Prema podacima o prikupljenim količinama otpada koji su dobiveni od komunalnog trgovačkog društva Krakom d.o.o. iz Krapine koje obavlja uslugu prikupljanja komunalnog otpada s područja Grada Krapine te Općina Đurmanec, Jesenje, Petrovsko i Radoboj kao i podatke komunalnog trgovačkog društva Humkom d.o.o. koje obavlja uslugu prikupljanja komunalnog otpada s područja Općine Hum na Sutli može se zaključiti kako stanovništvo s područja navedenih JLS još uvijek nije dovoljno upoznato s važnošću razvrstavanja i odvojenog sakupljanja otpada.

Grad Krapina te Općine Đurmanec, Jesenje, Petrovsko, Radoboj i Hum na Sutli zajedno sa svojim komunalnim trgovačkim društvima poduzimaju sve mjere kojima omogućavaju građanima odvojeno prikupljanje otpada na kućnome pragu te koriste sve moguće načine kako bi ih se informiralo i educiralo o načinu i važnosti razvrstavanja i odvojenog prikupljanja otpada.

Kako bi se čim više smanjilo zagađivanje okoliša i postigao kvalitetniji životni standard potrebno je kontinuirano informiranje i educiranje građana o koristima učinkovitog gospodarenja otpadom i važnosti očuvanja okoliša.

Iako su se na cjelokupnome području dijelili letci o razvrstavanju komunalnog otpada kojima se obavještavalo stanovništvo koji otpad treba razvrstati u dobivene vreće ili kante već u domaćinstvu te koji otpad se može predati u reciklažno dvorište još uvijek se ne postiže dovoljna svijest kod građana vezana za razvrstavanje otpada na samome mjestu nastanka.

Provedbom projekta stanovništvo će steći potrebna znanja, oblikovat će se stavovi i ponašanja pojedinaca u društvu kao i razviti svijest i spremnost svakog pojedinca za osobno djelovanje te će se na taj način lakše postići ciljevi održivog gospodarenja otpadom jer će javnost biti dovoljno informirana i potaknuta na sudjelovanje u pitanjima gospodarenja otpadom, zaštite okoliša i održivog razvitka.

Ciljane skupine na koje se nastoji utjecati provedbom izobrazno-informativnih aktivnosti su: svi građani s područja obuhvata projekta, djeca (predškolska djeca i školska djeca), mladi i odgojno-obrazovne institucije.

Potreba svakog pojedinca je da ga se obuči kako i na koji način postupati sa komunalnim otpadom na kućnom pragu s posebnim naglaskom na sprječavanje nastanka otpada, odvojeno prikupljanje otpada, ponovnu uporabu predmeta te kompostiranje.

Polazeći od navedenoga djeca bi trebala već u svojoj kući steći navike ponašanja vezane uz postupanje s otpadom i stečene navike primjenjivati u školskome prostoru gdje ih je potrebno dodatno poticati na važnost postupanja s otpadom u svim prostorima gdje se nalaze.

**Definiranje svrhe projekta i njegov utjecaj (doprinos) na društveno-gospodarsko okruženje**

Svrha projekta je da se izobrazno-informativnim aktivnostima o održivom gospodarenju otpadom izgradi i potakne svijest stanovništva da pravilno odvaja nastali komunalni otpad ukućanstvima, potaknuti na kućno kompostiranje i ponovnu uporabu predmeta kako bi se na taj način spriječio nastanak otpada te istovremeno smanjile količine otpada koje se odlažu na odlagališta.

Pravilnim odvajanjem otpada i sprječavanjem nastanka otpada smanjit će se štetan učinak otpada na okoliš i zdravlje ljudi te će se pridonijeti zaštiti okoliša.

Još jedan od načina kako će se ne samo zaštiti okoliš već i uštedjeti je potaknuti građane da se kupuju veća pakiranja te da se ponovno upotrebljavaju određene stvari kao što su višekratne vrećice za kupnju i sl.

**Opis trenutačnog stanja**

Komunalno trgovačko društvo Krakom d.o.o. koje je ovlašteno za sakupljanje otpada na području Grada Krapine te Općina Đurmanec, Jesenje, Petrovsko i Radoboj do sada je imalo praksu da letcima koje su dostavljali zajedno s računima za obavljenu uslugu odvoza otpada obavještava svoje korisnike o važnosti održivog gospodarenja otpadom na način da je na letcima bilo opisano kakav otpad se treba razvrstavati u koju kantu koja je dodijeljena svim korisnicima.

Također, nakon uspostave reciklažnog dvorišta, stanovništvo se putem letaka educiralo koji otpad se odlaže u reciklažno dvorište.

Isto tako komunalno trgovačko društvo Humkom d.o.o. koje je ovlašteno za sakupljanje otpada na području Općine Hum na Sutli također je imalo praksu da svoje korisnike obavještava o prednostima primarne reciklaže te postojanja eko otoka i centra za oporabu putem letaka ili medija, kao i putem djelatnika komunalnog poduzeća ili djelatnika JLS zaduženih za komunalnu djelatnost.

Bez obzira na podjelu letaka i uputstava koje su se njima dostavljale i kojima se korisnicima htjelo prenijeti kako se treba ponašati s otpadom, stanovništvo se nije dovoljno osvijestilo što je i dalje vidljivo iz podataka koji ukazuju na nedovoljno smanjenje odloženog otpada na odlagalištima.

Kako bi se i dalje nastavio trend smanjenja količine otpada potrebno je vršiti daljnje aktivnosti oko osvješćivanja stanovništva o potrebi odvojenog prikupljanja otpada,važnosti recikliranja i ponovne uporabe predmeta kao i promicanje kućnog kompostiranja.

**Procjena budućih trendova**

Kontinuiranom izobrazbom građana djelovat će se na svijest stanovništva o odgovornijem postupanju s otpadom uslijed čega će se ostvariti cilj projekta, a to je smanjenje odlaganja komunalnog otpada na odlagalištima te ponovna upotreba predmeta.

Objedinjavanjem mjera stalne i sustavne edukacije te komunikacije vezane uz gospodarenje otpadom na razini svake JLS biti će afirmirani načini pravilnog postupanja s otpadom.

Štoviše, stvoriti će se stav u javnosti o važnosti zaštite okoliša s aspekta pojedinca, ali i svih društvenih skupina u tome kontekstu.

Sudjelovanje u procesima odlučivanja u rješavanju ključnih problema okoliša čini građane važnim sudionicima, tako da je veoma bitno da budu osviješteni za navedenu problematiku i motivirani za aktivno sudjelovanje radi daljnjeg ostvarivanja ciljeva održivog razvoja.

**Krajnji korisnici**

Svi građani s područja Grada Krapine te Općina Đurmanec, Jesenje, Petrovsko, Radoboj i Hum na Sutli.

**Ciljne skupine (skupine na koje projektne aktivnosti izravno utječu)**

Ciljne skupine na koje projektne aktivnosti izravno utječu su:

- svi građani s područja obuhvata projekta - građani svih dobnih skupina prihvaćanjem trendova o održivom gospodarenju otpadom mogu utjecati na ispunjavanje ciljeva u očuvanju okoliša

- djeca (predškolska djeca i školska djeca) - djecu je potrebno od najranije dobi učiti kako i na koji način je potrebno postupati s otpadom, a usvajanje navika od najranije dobi koje su usvojili u vrtiću i školi prenose i na druge članove obitelji te na taj način pozitivno utjecati na njih,

- mladi - kod njih je potrebno već usvojene navike dodatno poticati,

- odgojno-obrazovne institucije - poticati djecu na razne akcije kojima će ih se motivirati na sprečavanje nastanka otpada i odvajanje otpada, a sve u cilju odgovornog postupanja s otpadom.

**Održivost rezultata nakon završetka projekta**

Tijekom provedbe projekta i nakon provedbe projekta uz sam Grad Krapinu te Općine Đurmanec, Jesenje, Petrovsko, Radoboj i Hum na Sutli u realizaciju predviđenih aktivnosti koje će se provoditi biti će uključeno i komunalna trgovačka društva Krakom d.o.o. i Humkom d.o.o. koja su nadležna za obavljanje komunalnih djelatnosti na navedenome području.

Osim toga u provođenje aktivnosti biti će uključene i osnovne škole i vrtići s područja obuhvata projekta kako bi se djeca upoznala s važnosti učinkovitog gospodarenja otpadom.

Nakon završetka projekta također će se kontinuirano i dalje nastavljati podizati svijest svih građana i djece, a sve u skladu s usvojenim Planovima gospodarenja otpadom kojima je predviđeno kontinuirano

provođenje izobrazno-edukativnih aktivnosti o učinkovitom gospodarenju otpadom.

**Način praćenja i vrednovanja rezultata projekta i njegovog utjecaja na ispunjavanje ciljeva poziva**

Rezultati projekta pratiti će se prema broju provedenih izobrazno-informativnih aktivnosti, povratnim informacijama s terena od građana i izvješće škola i vrtića, praćenje od strane medija(posjećenost stranica), a najbolje praćenje konkretno postignutih rezultata vidjet će se u količini sortiranog otpada te smanjenju ukupne količine otpada koja će se odlagati na odlagalištima otpada.

**Aktivnosti projekta**

*1. Izobrazno-informativne aktivnosti o održivom gospodarenju otpadom*

Aktivnost izobrazno-informativne aktivnosti o održivom gospodarenju otpadom uključuje sljedeće:

-izrada letaka o sprečavanju nastanka otpada, odgovornom postupanju s otpadom, odvojenom sakupljanja otpada,ponovnoj uporabi predmeta, kompostiranju;

- izrada vodiča (brošura) o sprečavanju nastanka otpada, odgovornom postupanju s otpadom, odvojenom sakupljanju otpada, ponovnoj uporabi predmeta, kompostiranju;

-nadogradnja postojećih stranica svake JLS sadržajima vezano uz održivo gospodarenje otpadom;

-edukativne slikovnice za djecu od 3-11 godina na temu održivog gospodarenja otpadom;

-predstave za predškolsku i školsku djecu od 3-11 godina na temu održivog gospodarenja otpadom;

-radijske reklame o gospodarenju otpadom;

-plaćeni oglasi u elektronskim medijima (internetskim portalima).

Navedena aktivnost provoditi će se kontinuirano tijekom provedbe projekta na način da će se provoditi u više ponavljajućih ciklusa kako bi se čim više doprijelo do građana i utjecalo na njihovu svijest oko postupanja s otpadom.

Podjela edukativnih slikovnica i održavanje predstave za predškolsku i školsku djecu od 3-11 godina na temu održivog gospodarenja otpadom provodit će se zajedno kako bi se na zabavan način približilo djeci važnost održivog gospodarenja otpadom.

Provedbom izobrazno-informativnih aktivnosti žele se prenijeti ključne poruke građanima s područja Grada Krapine te Općina Đurmanec, Jesenje, Petrovsko, Radoboj i Hum na Sutli o važnosti održivog gospodarenja, a neke od njih su:promicanje kućnog kompostiranja, poticanje da se što više kupuju proizvodi koji se mogu reciklirati, poticanje ponovne upotrebe predmeta, poticanje da se pri kupovini izbjegava roba u jednokratnoj ambalaži, poticanje sprječavanja korištenja i nastanka otpadnih platnenih vrećica i slične ambalaže.

*2. Upravljanje projektom*

Aktivnost predstavlja angažiranje tvrtke koja će pružati pomoć voditelju projekta oko poslova upravljanja i administracije projekta, pomoć oko pripreme postupka javne nabave te ostale aktivnosti povezane s upravljanjem projektom.

*3. Promidžba i vidljivost*

Aktivnost promidžbe i vidljivosti uključuje izradu roll-up bannera koji će biti postavljeni prilikom održavanja priopćenja ili konferencija za medije i koji će biti postavljeni prilikom izvedbe predstave te u zgradama svih JLS koji su uključeni u projekt.

Aktivnost uključuje i objavu u elektronskim i tiskanim medijima.